paragraph_text: 1958. – 1976. rađena je rekonstrukcija, kao i novi kanali u postojećem sustavu kanala koji su pravljeni još za vrijeme Austro-Ugarske. U tom razdoblju sagrađeno je 84 mosta - 62 za vozila, 19 za željeznicu i 3 pješačka mosta. Jedna od najznačajnijih građevina na kanalu je brana kod Novog Bečeja na Tisi, koja regulira vodostaj i navodnjava oko 300.000 ha zemljišta u glavnom kanalu u Banatu.